HU Az Európai Unió Hivatalos Lapja C 122/4

A tagállamok által közzétett összefoglaló tájékoztató az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelet alapján nyújtott állami támogatásokról

(2006/C 122/03)

Támogatás száma: XA 13/2006

Tagállam: Szlovénia

Támogatási program megnevezése vagy az egyedi támogatásban részesülő vállalkozás neve: A termények és a hozam 2006. évi bizotosítására fizetendő díjak társfinanszírozása

Jogalap: Uredba o sofinanciranje zavarovalnih premij za zavarovanje posevkov in plodov v letu 2006

A támogatási program keretében tervezett éves kiadások vagy a vállalkozásnak nyújtott egyedi támogatás teljes összege: A 2006-ra tervezett kiadások összege 500 000 000 SIT (2 085 940 EUR)

A támogatás maximális intenzitása: A mezőgazdasági termények jégeső, tűz és villámlás okozta károk elleni biztosítására fordított kiadások 30 %-a.

A végrehajtás időpontja: 2006. március

A támogatási program vagy egyedi támogatás nyújtásának időtartama: A támogatás 2006. december 31-ig nyújtható

Támogatás célja: A támogatás nyújtása az 1/2004/EK bizottsági rendelet 11. cikkével összhangban történik – biztosítási díj fizetéséhez nyújtott támogatás.

A biztosítási díjak fizetésére fordított kiadások egy részét abból a célból fedezik, hogy a növénytermesztőket a természeti veszélyek vagy rossz időjárási viszonyok által okozott lehetséges károk elleni biztosítás kötésére ösztönözzék, valamint arra, hogy felelősséget vállaljanak e kockázati terület kezeléséért.

Ágazatok: Mezőgazdaság – növénytermesztés

A támogatást nyújtó hatóság neve és címe:

Mezőgazdasági, Erdészeti és Élelmiszerügyi Minisztérium: Dunajska 58 SL-1000 Ljubljana

A mezőgazdasági piacokkal és vidékfejlesztéssel foglalkozó nemzeti ügynökség: Dunajska 160 SL-1000 Ljubljana

Honlap: http://www.mkgp.gov.si/index.php?id=1037

Támogatás száma: XA 14/06

Tagállam: Egyesült Királyság

Régió: Somerset. A támogatás Somerset megyében, az Exmoori Nemzeti Park területén, valamint a Blackdown Hills kiemelkedő természeti szépségű területen (Blackdown Hills Area of Outstanding Natural Beauty) nyújtható

Támogatási program megnevezése vagy az egyedi támogatásban részesülő vállalkozás neve: Food Sector Support Service – Somerset FS4

Jogalap: Sections 4 and 5 of The Regional Development Agencies Act 1998

A támogatási program keretében tervezett éves kiadás vagy a vállalkozásnak nyújtott egyedi támogatás teljes összege:

2006. április 1. – 2007. március 31.: 350 000 GBP

2007. április 1. – 2007. június 30.: 350 000 GBP

A támogatás maximális intenzitása: 100 %

Végrehajtás időpontja:

A támogatási program vagy egyedi támogatás nyújtásának időtartama: A program 2007. június 30-án zárul le. A jelenlegi tervek szerint a programot meghosszabbítják egy, az említett időpont utáni időszakra, de csak további állami támogatások engedélyezése esetén

Támogatás célja: Ágazati fejlesztés.

A támogatás célja segítség nyújtása az élelmiszer-termeléssel és -feldolgozással foglalkozó kkv-k számára, mindenekelőtt a piaci lehetőségek növelése érdekében.

A támogatás az 1/2004/EK rendelet 14. cikke alapján kerül végrehajtásra. A támogatható költségek közé a következők tartoznak:

a szakképzési programok szervezésének költségei;

tanácsadói szolgáltatások; valamint

kiállítások és kereskedelmi vásárok szervezése, illetve az azokon való részvétel (részvételi díjak, kiadványokkal kapcsolatos költségek, valamint a kiállítási helyiségek bérleti díjai).

Érintett ágazat(ok): A támogatási program a mezőgazdasági termékek termelésével, feldolgozásával és értékesítésével foglalkozó vállalkozásokat érinti. A program valamennyi alágazatra kiterjed.

A támogatást nyújtó hatóság neve és címe:

Somerset County Council The Fire Station George Street Glastonbury Somerset TA10 9PR United Kingdom

A támogatási programot működtető szervezet:

Somerset Food Links The Old Town Hall Bow Street Langport Somerset TA10 9PR United Kingdom

Internetcím: http://www.somerset.foodlinks.org.uk

Kattintson a „Project Areas” hivatkozásra, majd a „Food Sector Support Service – Somerset (FS4)” hivatkozásra.

Másik lehetőségként felkeresheti az Egyesült Királyság mentesített mezőgazdasági állami támogatásokról szóló központi honlapját a

http://www.defra.gov.uk/farm/state-aid/setup/exist-exempt.htm

címen. Kattintson a „Food Sector Support Service – Somerset (FS4)” hivatkozásra

Egyéb információ: A támogatásból részesülhetnek bizonyos nem mezőgazdasági vállalkozások is. A nem mezőgazdasági vállalkozások számára a támogatást a 69/2001/EK bizottsági rendelettel összhangban fizetik ki.

A kedvezményezettek nem választhatják meg a szolgáltatót. A szolgáltató feladatait a Somerset Food Links látja el, amely gondoskodik arról, hogy a tanácsadókat piaci elveken alapuló pályázat útján válasszák ki, az 1/2004/EK rendelet 14. cikke (5) bekezdésének megfelelően.

Támogatás száma: XA 15/06

Tagállam: Egyesült Királyság

Régió: Anglia

A támogatási program megnevezése vagy az egyedi támogatásban részesülő vállalkozás neve: England Catchment Sensitive Farming Delivery Initiative (A vízbáziskímélő gazdálkodás megvalósítására irányuló angliai kezdeményezés) 2006–2007 (ECSFDI)

Jogalap: This is a non-statutory service, participation in which is voluntary. The Agriculture Act 1986 (section 1) provides the legal base for the provision by Government of advice in connection with any agricultural activity.

A támogatási program keretében tervezett éves kiadás vagy a vállalkozásnak nyújtott egyedi támogatás összege:

2006. április 1-jétől2007. március 31-ig: 10 millió GBP

2007. április 1-jétől2007. június 30-ig: 3,75 millió GBP

A kezdeményezés 2007. június 30-án zárul le. A Defra (Department for Environment, Food and Rural Affairs, Környezetvédelmi, Élelmiszer- és Vidékügyi Minisztérium) azonban – további állami támogatások engedélyezésének függvényében – tervezi a kezdeményezés 2008. március 31-ig történő meghosszabbítását. A meghosszabbítás időtartamára már előirányoztak 11,25 millió GBP-t.

A támogatás maximális intenzitása: 100 %

A végrehajtás időpontja: Az új program 2006. április 1-jétől indul.

A támogatási program vagy az egyedi támogatás nyújtásának időtartama:

A támogatás célja: Környezetvédelem. Az ECSFDI célja az, hogy növelje a mezőgazdaságból származó diffúz vízszennyezéssel összefüggő problémák iránti tudatosságot, és korai, önkéntes fellépésre ösztönözze a mezőgazdasági termelőket annak érdekében, hogy e problémákra megoldás szülessen negyven kiemelt vízbázis esetében. A kezdeményezés hozzájárul nemzeti és nemzetközi környezetvédelmi célok megvalósításához, különös tekintettel a vízügyi keretirányelvben foglalt célokra

A támogatható költségek a diffúz vízszennyezés visszaszorítására vonatkozó szaktanácsadás költségeit foglalják magukban. Ilyen támogatás az 1/2004/EK rendelet 14. cikkével összhangban nyújtható, és a szaktanácsadási szolgálatok díjai képezik a támogatható költségeket

Érintett ágazatok: Az ECSFDI kedvezményezettjei kizárólag mezőgazdasági termékek előállításával foglalkozhatnak. Valamennyi alágazat támogatható

A támogatást nyújtó hatóság neve és címe:

Department for Environment, Food and Rural Affairs: Defra Water Quality Division 3/8 Whitehall Place London SW1A 2HH United Kingdom

A Defra megbízásából a támogatási programot irányító szerv:

Rural Development Service (Natural England partnership) and Environment Agency: RDS — Farm Advice Unit Eastbrook Shaftesbury Road Cambridge CB2 2DR United Kingdom

Internetcím: Az ECSFDI-ra és a vízbáziskímélő gazdálkodással (Catchment Sensitive Farming, CSF) kapcsolatos szélesebb körű programra vonatkozó további tájékoztatás, valamint e dokumentum teljes szövege megtalálható a

www.defra.gov.uk/farm/environment/water

internetcímen. Kattintson az említett weblap bal oldalán található „state aid” hivatkozásra.

Egyéb információ: A kedvezményezettek nem választhatják meg a szolgáltatót. A szolgáltató feladatait a Natural England, az Egyesült Királyság kormányának végrehajtó hivatala látja el.

A Department of Environment, Food and Rural Affairs (az Egyesült Királyság illetékes hatósága) nevében aláírta és keltezte:

Stephen Anderson

Agricultural State Aid Team Leader

Defra

8E9 Millbank

17 Smith Square

London SW1P 3JR

United Kingdom

Támogatás száma: XA 16/2006

Tagállam: Franciaország

Megye: Hérault

Támogatási rendszer megnevezése: Támogatás a termékek nyomonkövethetőségét lehetővé tevő eszközberuházásokhoz.

Jogalap:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibération du Conseil général de l'Hérault votée le 15 décembre 2005

A támogatási rendszer keretében tervezett éves kiadások: 70 000 EUR

A támogatások maximális intenzitása: A beruházások nettó összegének 40 %-a. A támogatható beruházások legmagasabb összege általában 15 000 EUR. 30 000 EUR abban az esetben, ha egy mezőgazdasági szövetkezet két üzemi telephellyel rendelkezik.

A támogatási rendszer végrehajtásának időpontja és időtartama:

Célkitűzés: Ez az intézkedés a mezőgazdasági termékek előállításának, feldolgozásának és forgalmazásának valamennyi ágazatára kiterjedő N 234/2002 sz. jóváhagyott intézkedés folytatása. A 2003. december 23-i 1/2004/EK rendelet 4. cikke (3) bekezdése a) és c) pontjának hatálya alá tartozik és célja az élelmiszerminőség és élelmiszerbiztonság javítása. Lehetővé teszi az olyan, a nyomonkövethetőség alapjául szolgáló beruházások finanszírozását, mint

szoftverek az irodatechnikához szükségesek kivételével (pl. általános érdekű szolgáltatások),

szoftverek a mindennapi munkához használatos kezelőszoftverek kivételével.

Érintett ágazatok: Valamennyi, a megyében működő, mezőgazdasági terméket előállító, feldolgozó és forgalmazó mezőgazdasági szövetkezet.

Felelős hatóság neve és címe:

Monsieur le Président du Conseil général de l'Hérault 1000, rue d'Alco F-34000 Montpellier

Honlap: A támogatást közzétették Hérault megye honlapján http://www.cg34.fr megtekintéséhez az alábbi elérési utat kell követni:

economie/agriculture/productions/viticulture/ en savoir plus: aides aux coopératives agricoles.

XA-szám: XA 18/2006

Tagállam: Spanyolország

Régió: Katalónia

A támogatási program megnevezése vagy az egyedi támogatásban részesülő vállalkozás neve: Kísérleti program a gazdaságok teljes körű működtétésére vonatkozó szerződésekre

Jogalap: Orden ARP/307/2005, de 7 de julio, por la que se aprueban las bases reguladoras del plan piloto de los contratos globales de explotación, y se convocan los correspondientes al año 2005.

Orden ARP/405/2005, de 13 de octubre, por la cual se modifican las bases reguladoras del plan piloto de los contratos globales de explotación aprobados por la Orden ARP/307/2005, de 7 de julio (DOGC núm. 4494, de 21.10.2005, pág. 33529)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A várható éves kiadás: 2 200 000 EUR

Maximális támogatási intenzitás:

— Gazdaságokban végrehajtott beruházások esetében az intenzitás legfeljebb a beruházás értékének 50 %-a, de legfeljebb 180 000 EUR lehet.

— Gazdasági épületek közérdekből történő áthelyezése esetében a támogatás intenzitása: — ha az áthelyezés nem jár a felszerelés fejlesztésével, legfeljebb 100 %; — ha az áthelyezés a felszerelés fejlesztésével jár, akkor attól függően, hogy a gazdaság nem kedvezőtlen vagy kedvezőtlen térségben fekszik, legfeljebb 40 %, illetve 50 %, fiatal termelő esetén 45 %, illetve 55 %; — ha az áthelyezés a termelőkapacitás növelésével jár, akkor attól függően, hogy a gazdaság nem kedvezőtlen vagy kedvezőtlen térségben fekszik, legfeljebb 40 %, illetve 50 %, fiatal termelő esetén 45 %, illetve 55 %.

— Fiatal termelők tevékenységének megkezdése esetében a támogatás legfeljebb 50 000 EUR összegű lehet.

— A mezőgazdasági termelés biztosításával összefüggésben a támogatás intenzitása a biztosítási összeg legfeljebb 70 %-os csökkentésének felelhet meg.

— Konkrét technikai tanácsadás esetében a támogatás legfeljebb 1 500 EUR összegű lehet.

— Az élelmiszerek minőségének javítása esetében az intenzitás az első évben legfeljebb 100 %, a második évben legfeljebb 80 % lehet.

— A természeti környezet, illetve a higiéniai körülmények és az állatjólét megóvását és minőségének javítását célzó beruházások esetében az intenzitás legfeljebb a beruházás értékének 65 %-a, de legfeljebb 20 000 EUR lehet.

— A tájkép megőrzését célzó beruházások esetében az intenzitás legfeljebb a beruházás értékének 90 %-a, de legfeljebb 20 000 EUR lehet.

— Mezőgazdasági termékek feldolgozásához és forgalmazásához nyújtott támogatás esetében az intenzitás legfeljebb a beruházás értékének 30 %-a, de legfeljebb 100 000 EUR lehet.

— A mezőgazdasági tevékenység diverzifikálása esetében a támogatás intenzitása legfeljebb a beruházás értékének 35 %-a, de legfeljebb 60 000 EUR lehet.

— Határozott idejű munkaerő-helyettesítő szolgáltatások esetében a támogatás intenzitása legfeljebb a szolgáltatás teljes költségének 70 %-a, de legfeljebb napi 46 EUR lehet.

— A lakhely fejlesztését célzó beruházások esetében a támogatás intenzitása legfeljebb a beruházás értékének 20 %-a, de legfeljebb 9 000 EUR lehet

A végrehajtás időpontja:

A program, illetve az egyedi támogatás nyújtásának időtartama:

A támogatás célja: Gazdaságokban végrehajtott beruházások (4. cikk): a következő célok elérésére törekvő beruházások részesülnek támogatásban:

a gazdák és a gazdaságokban foglalkoztatottak élet- és munkakörülményeinek javítása; támogatásban az a beruházás részesülhet, amely a mezőgazdasági gyakorlat vagy a gazdaságban végzett releváns tevékenységek fejlesztését célozza;

a termelés minőségjavítása vagy átszervezése a piac igényei szerint, illetve szükség szerint a közösségi minőségi előírásoknak való megfelelés érdekében; a mezőgazdasági tevékenység diverzifikálása a gazdaságban előállított mezőgazdasági termékek osztályozására, kezelésére, gyártására, feldolgozására és forgalmazására irányuló beruházások révén;

a gazdaságok átalakítása a költségcsökkentés, illetve az energiával vagy a vízzel való takarékosság érdekében, ideértve az informatikai és a távinformatikai fejlesztést is;

a környezetvédelem, a higiénia és az állatjólét területén a közelmúltban életbe léptetett (a kérelmet megelőző egy év folyamán hatályba lépett) minimum-előírásoknak való megfelelés;

az állattartó gazdaságok higiéniai körülményeinek és a tartott állatok jólétének javítása; a talaj, a növényzet és a környezet védelme és állapotának javítása.

Nem részesülhet támogatásban az a beruházás, amelynek célja:

földterület megvásárlása, kivéve a 2001. június 8-i 613/2001. királyi rendelet 16. cikkében foglalt eseteket;

gépek és különféle munkaeszközök vásárlása, kivéve: az első beszerzést, valamint a földalap bővüléséhez vagy a termelés orientációjának megváltozásához társuló beszerzést, amennyiben ez a gazdaság életképessége szempontjából szükséges;

a termelőtevékenység diverzifikálása a vidéki turizmus, a vadászat vagy a kézművesipar révén;

járművek beszerzése;

termelői jogok szerzése;

konkrét termelőeszközök egyszerű cseréje, bővítése vagy felújítása;

a 2001. június 8-i 613/2001. királyi rendelet I. mellékletének 4. pontjában meghatározott korlátozások alá eső beruházás vagy termelőágazat.

Gazdasági épületek közérdekből történő áthelyezése (6. cikk): támogatás az áthelyezéssel összefüggésben felmerülő költségekre (kiürítés, költözés és berendezés) adható.

Fiatalok bevonása (8. cikk): támogathatók azon beruházások költségei, amelyek segítséget nyújtanak a fiatal mezőgazdasági termelők tevékenységének megkezdésével összefüggésben felmerülő kiadásokhoz azzal a céllal, hogy az első alkalommal tulajdont szerző kedvezményezett gazdasága elsőbbséget élvező gazdaságnak minősüljön.

A mezőgazdasági termelés biztosítása (11. cikk): a központi kormányzat által jóváhagyott kombinált éves mezőgazdasági biztosítási formákkal összhangban a támogatás célja a katalóniai mezőgazdasági biztosítók igénybevételének ösztönzése.

Konkrét technikai tanácsadás (14. cikk): a támogatás célja a gazdaságok termelőtevékenységéhez nyújtott konkrét tanácsadási szolgáltatások előmozdítása.

Az élelmiszerek minőségének javítása (13. cikk): a támogatás célja a származásuk vagy előállítási módjuk alapján sajátosnak tekinthető minőségi mezőgazdasági termékek fejlesztésének elősegítése. A támogatás a szabályozó tanácsnál felmerülő bejegyzési költségekre, illetőleg az első öt év során fokozatosan csökkentő mértékben az éves kvótákkal összefüggésben keletkező költségekre, továbbá minőségjelölés esetében a tanúsítás költségeire nyújtható.

A természeti környezet, valamint a higiéniai körülmények és az állatjólét megóvását és minőségének javítását célzó beruházások [4. cikk (3) bekezdés d) pont]: a támogatás célja olyan, a környezet védelmével és állapota javításával, illetőleg az állattartó gazdaságokban a higiéniai körülmények vagy a tartott állatok jólétének javításával összefüggő beruházások elősegítése, amelyek következtében költségnövekedés áll elő. A következő célok elérésére törekvő beruházások költségei részesülnek támogatásban:

a környezetvédelem, a higiénia és az állatjólét területén a közelmúltban életbe léptetett (a kérelmet megelőző egy év folyamán hatályba lépett) minimum-előírásoknak való megfelelés;

az állattartó gazdaságok higiéniai körülményeinek és a tartott állatok jólétének javítása; a talaj, a növényzet és a környezet védelme és állapotának javítása.

A tájkép megőrzését célzó beruházások (5. cikk): a támogatás célja olyan beruházások segítése, amelyek az adott terület régészeti vagy történeti örökségének megőrzésére irányulnak. A következő tevékenységekkel összefüggő költségek támogathatók:

tájképvédelmi szempontok érvényesítése épület vagy mezőgazdasági létesítmény építése vagy átépítése során;

hagyományos mezőgazdasági épületek megőrzése és fenntartása;

száraz technológiával készült, rossz állapotú kőfalak teljes felújítása;

a gazdaság környékének megőrzése a szegélyterületek, a sövények és az elszigetelt fás ligetek növényzetének megtartásával;

a tájképet befolyásoló épületek tájképbe illesztését és/vagy elrejtését célzó fásítás;

területhatárolási rendszerek cseréje vagy összehangolása;

illegális szemétlerakóhelyek megtisztítása;

konténerek vagy más, a tájképet befolyásoló tárgyak áthelyezése vagy felújítása;

rossz állapotú vagy használaton kívüli szerkezetek rehabilitálása, újra cserélése vagy bontása.

olyan beruházásra is nyújtható támogatás, amely nem szerepel a fenti felsorolásban, amennyiben a benyújtott kérelmeket elbíráló bizottság megítélése szerint teljesíti a támogatási eszköz általános célját.

Mezőgazdasági termékek feldolgozása és forgalmazása (7. cikk): a támogatás célja a mezőgazdasági termékek feldolgozásával és forgalmazásával foglalkozó ágazat versenyképességének javítása és az általa létrehozott hozzáadott érték növelése beruházásokon keresztül. A támogatás ingatlanok építésével és vásárlásával (a földterület-vásárlás kivételével), valamint új gépek és felszerelés vásárlásával összefüggő költségekre nyújtható.

A mezőgazdasági tevékenység diverzifikálása [4. cikk (3) bekezdés e) pont]: a támogatás célja a mezőgazdasági tevékenység gazdasági alternatíváinak erősítése, a vidéki területeken a turizmus és az élelmiszeriparon kívüli kézművesség előmozdítása azzal a céllal, hogy ezek a tevékenységek a mezőgazdasági tevékenység mellett kiegészítő jövedelemforrást képezzenek. Támogatás nyújtható:

ingatlanok építéséhez, vásárlásához és felújításához;

új gépek és felszerelések (ideértve a számítógépes szoftvereket is) vásárlásához és lízingjéhez;

a fenti költségek legfeljebb 12 %-áig az általános költségekhez.

Határozott idejű munkaerő-helyettesítő szolgáltatások [14. cikk (2) bekezdés b) pont]: a támogatás célja az elsősorban mezőgazdasággal foglalkozó személyek munkakörülményeinek és életminőségének javítása olyan szolgáltatások támogatása révén, amelyek betegség, anyaság és szabadság esetén, illetve a heti pihenőidőben gondoskodnak a tulajdonos és a gazdaságban dolgozók helyettesítéséről.

A lakhely fejlesztését célzó beruházások (4. cikk): a támogatás célja a mezőgazdasági termelők szokásos lakhelyén végrehajtott beruházások segítése, amennyiben a lakhelyhez mezőgazdasági vagy ahhoz kapcsolódó tevékenység végzésére szolgáló helyiségek kapcsolódnak, és legfeljebb 3 000 lakosú vidéki településen vagy nem beépíthető területen helyezkedik el.

Érintett ágazat(ok): A támogatási program a mezőgazdaság valamennyi ágát, az előállítást, a feldolgozást és a forgalmazást egyaránt érinti

A támogatást nyújtó hatóság neve és címe:

Departament d'Agricultura, Ramaderia i Pesca Generalitat de Catalunya Gran Via de les Corts Catalanes 612-614 E-08007 Barcelona

Internetcím: https://www.gencat.net/diari_c/4424/05186151.htm

Egyéb információk: Olyan kis- és középvállalkozások kaphatnak támogatást, amelyek kielégítik a 2004. február 25-i 364/2004/EK bizottsági rendelettel módosított, az EK-szerződés 87. és 88. cikkének a kis- és középvállalkozásoknak nyújtott állami támogatásokra történő alkalmazásáról szóló, 2001. január 12-i 70/2001/EK bizottsági rendelet I. mellékletében található fogalommeghatározást.